Orlando Quevedo

Hi Orlando Beltran Quevedo (natawo 11 han Marso 1939) usa nga Pilipino nga kardinal-nga-arsobispo. Han Enero 12, 2014, ginngaranan hiya ni Papa Francisco nga usá hin 19 nga mga bag-o nga mga kardinal han Singbahan Katolika. Ginhimo hiya nga kardinal han konsistoryo han Pebrero 22, 2014.

Syahan nga bahin han kinabuhi
Natawo hi Orlando Beltran Quevedo han Marso 11, 1939, ha Laoag, Ilocos Norte. Han 1945, nagtikang hiya hin pormal nga pag-iskwela ngan tinmambong hiya han grado 1 kutub 3 ha Laoag Shamrock school, ngan nagtapos han grado 4-6 ha Marbel Central Elementary School ha Marbel, South Cotabato, an paggradwar dida han 1950. Nag-iskwela hiya ha Notre Dame High School ha Marbel tikang 1950 tubtub 1954.

Pagin-padì
Nag-aram hi Quevedo ha San Jose Seminary tikang 1954 tubtub 1956, kundi an iya pagka-nobisyado didto ginbuhat ha St. Peter's Novitiate ha Mission, Texas. Nakatapos hiya hin degree ha Pilosopiya tikang han San Jose Seminary han 1960, ngan han 1964 nakakarawat hiya han iya S.T.B. ngan MA ha Edukasyon nga Relihiyoso tikang han Oblate College (Catholic University of America) ha Washington, D.C.. Gin-ordenar hiya nga padi han mga Misioneros Oblatos de María Inmaculada han Hunyo 5, 1964.

Han 1964 ginhimo hiya nga assistant nga padi han parokya han Katedral han Cotabato. Han Hulyo 1983 ginhimo hiya nga prelado han Kidapawan, ha Pilipinas.

Obispo ngan Arsobispo
Ginhimo hi Quevedo nga Obispo-prelado han Kidapawan ni Papa Juan Pablo II han Oktubre 28, 1980. Han kahimo han prelatura nga diosesis, hiya an nahimo nga Obispo han Kidapawan.

Han Marso 22, 1986, hiya an ginhimo nga Arsobispo han Nueva Segovia ha Ilocos Sur.

Han Mayo 30, 1998, ginhimo hiya nga Arsobispo han Cotabato, na Mindanao.

Kardinal
Han Enero 12, 2014, ginngaranan ni Papa Francisco hi Quevedo nga usa han 19 nga tawo nga maaapi han Kolehiyo han mga Kardinal han konsistoryo han Pebrero 22, 2014, ngan hi Quevedo gintagaan han titular nga singbahan han Santa Maria "Regina Mundi" a Torre Spaccata. Hiya an syahan nga kardinal tikang ha Mindanao ngan kutob han iya ika-80 nga kaadalwan an ikaduha nga Pilipino nga kardinal-nga-elektor, upod kan Luis Antonio Tagle. Ginhimo hiyá ni Papa Francisco nga api dida han Konseho Pontifisyo para hin Katadungan ngan Kamurayaw ngan ha Konseho Pontifisyo para hin Inter-relihiyoso nga Dialogo.

Han 6 Nobyembre 2018, ginkarawat ni Papa Francisco an kan Quevedo pagbuhi han iya paglingkod hin pagka-arsobispo. Nahuman an pagka-kardinal-elektor ni Kardinal Quevedo dida han iya ika-80 nga kaadlawan han  Marso 11, 2019.

Iba nga mga puwesto
Han 1994 nakakarawat hi Quevedo hin gidamoi nga botos han piniliay ngadto han Konseho nga Kasahiran han Sekretariat han Sinodo hin mga Obispo ha Roma.
 
Hi Quevedo usa nga kasanhi nga maghirilom-nga-kasahiran han Federation of Asian Bishops' Conferences ngan kasanhi nga mangulo han Catholic Bishops' Conference of the Philippines.

Kitaa gihapon
Mga ginhimo nga kardinal ni Papa Francisco

Mga kasarigan

Mga sumpay ha gawas
 CBCP Online (official profile) 
 "Quevedo red hat boosts hope for local church"  National Catholic Reporter, Enero 14, 2014

Mga natawo han 1939
Mga buhi nga tawo
Mga Pilipino nga mga arsobispo
Singbahan Katolika Romana ha Pilipinas
Mga ginhimo nga kardinal ni Papa Francisco
Mga Pilipino nga mga kardinal